Službeni glasnik Grada Osijeka br. 1 od 9. siječnja 2024.

Službeni glasnik Grada Osijeka br. 1 od 9. siječnja 2024.


Na temelju članka 4. stavaka 3. i 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05,8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) i članka 9. Odluke o Unutarnjoj reviziji Grada Osijeka (Službeni glasnik Grada Osijeka br. 12/07), na prijedlog voditeljice Unutarnje revizije Grada Osijeka te nakon savjetovanja s Povjerenikom Sindikalne podružnice gradske uprave Grada Osijeka, Gradonačelnik Grada Osijeka 9. siječnja 2024., donosi
P R A V I L N I K 
o izmjenama i dopuni Pravilnika o unutarnjem redu 
Unutarnje revizije Grada Osijeka

Članak 1.


Pravilnik o unutarnjem redu Unutarnje revizije Grada Osijeka (KLASA: 023-05/15-01/9, URBROJ: 2158/01-02-15-5 od 17. srpnja 2015. i Službeni glasnik Grada Osijeka br. 15/21 i 11/23) mijenja se i dopunjuje prema odredbama ovog pravilnika. 
Članak 2. 


U članku 4. točki 1. tekst iza podnaslova: „POTREBNO STRUČNO ZNANJE:“ mijenja se i glasi: „završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti, najmanje pet godina radnog iskustva na odgovarajućim poslovima od čega najmanje tri godine na poslovima unutarnje revizije ili revizije, stručno ovlaštenje ministra financija za obavljanje poslova unutarnje revizije u javnom sektoru, organizacijske sposobnosti i komunikacijske vještine potrebne za uspješno upravljanje jedinicom unutarnje revizije, položen državni ispit II. razine i poznavanje rada na računalu.“.

U točki 2. tekst iza podnaslova: „POTREBNO STRUČNO ZNANJE:“ mijenja se i glasi: „završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti, najmanje osam godina radnog iskustva na odgovarajućim poslovima od čega najmanje četiri na najsloženijim poslovima iz područja knjigovodstva ili financija u upravnim tijelima ili korisnicima proračuna jedinica lokalne samouprave, a osobito sudjelovanje u izradi i provedbi propisa, strategija i drugih akata, višegodišnje izvrsno rješavanje predmeta, stručno ovlaštenje ministra financija za obavljanje poslova unutarnje revizije u javnom sektoru, komunikacijske vještine, položen državni ispit II. razine i poznavanje rada na računalu.“.

U točki 3. tekst iza podnaslova: „POTREBNO STRUČNO ZNANJE:“ mijenja se i glasi: „završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti, najmanje četiri godine radnog iskustva na odgovarajućim složenijim poslovima u jedinici lokalne samouprave, stručno ovlaštenje ministra financija za obavljanje poslova unutarnje revizije u javnom sektoru, komunikacijske vještine, položen državni ispit II. razine i poznavanje rada na računalu.“.
Članak 3.

U članku 5.a stavku 1. podtočki 8. broj: „0,1“ zamjenjuje se brojem: „0,0“.


Dodaje se novi stavak 2. koji glasi: 


„Lake povrede službene dužnosti iz prethodnog stavka, točke 4., odnose se na osobito blage slučajeve djela koja sadržavaju obilježja nekih od teških povreda službene dužnosti propisanih u članku 46. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), ako osoba ovlaštena za pokretanje postupka zbog teške povrede službene dužnosti procijeni da nije svrhovito pokretati postupak zbog teške povrede službene dužnosti.“.
Članak 4.
U članku 8. iza riječi: „viši unutarnji revizor“ briše se zarez, a riječi: „ako je imenovan, a ako ne“ zamjenjuju se riječju: „odnosno“.

Članak 5.

Ovaj pravilnik stupa na snagu osmoga dana od dana objave u Službenom glasniku Grada Osijeka.
KLASA: 023-05/21-01/6

URBROJ: 2158-1-02-24-19
Osijek, 9. siječnja 2024.

